《长亭怨慢 画梅寄仙品，作此阕题其上》
清代·孙云凤

看点点、林梢初透。倚竹无言，暗香盈袖。水远天长，素心独抱向谁剖。

粉融脂溜。才过却、烧灯后。望断陇头云，镇寂寞、双蛾频皱。

记否。共巡檐索句，手撚一枝还嗅。江城玉笛，翻吹出、关山杨柳。

早又是、淡月疏帘，照清影、和人俱瘦。纵笔吐江花，难写春风如旧。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。